


KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS MERO FONDO SUDARYMO,
NAUDOJIMO IR ATSISKAITYMO  TVARKOS APRAŠO PATVIRTINIMO

2021 m. gruodžio 17 d. Nr. TS-321
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 16 punktu, 18 straipsnio 1 dalimi, 19 straipsnio 19 dalimi, 20 straipsnio 2 dalies 14 punktu, Kėdainių rajono savivaldybės taryba nusprendžia:
1. Sudaryti Kėdainių rajono savivaldybės mero fondą, nedidinant bendrų Savivaldybės reprezentacijai skirtų lėšų.
2. Patvirtinti Kėdainių rajono savivaldybės mero fondo sudarymo, naudojimo ir atsiskaitymo tvarkos aprašą (pridedama).
[bookmark: _GoBack]3. Pripažinti netekusiu galios Kėdainių rajono savivaldybės tarybos 2008 m. lapkričio     28 d. sprendimą Nr. TS-316 „Dėl Kėdainių rajono savivaldybės mero fondo sudarymo“.



Savivaldybės meras								         Valentinas Tamulis





















				





 PATVIRTINTA
 Kėdainių rajono savivaldybės tarybos
 2021 m. gruodžio 17 d. sprendimu Nr. TS-321

KĖDAINIŲ RAJONO SAVIVALDYBĖS MERO FONDO SUDARYMO, 
NAUDOJIMO IR ATSISKAITYMO TVARKOS APRAŠAS

I SKYRIUS
BENDROSIOS NUOSTATOS

1. Kėdainių rajono savivaldybės mero fondo sudarymo, naudojimo ir atsiskaitymo tvarkos aprašas (toliau – Aprašas) reglamentuoja Kėdainių rajono savivaldybės (toliau – Savivaldybė) mero fondo paskirtį, lėšas bei jų naudojimo, apskaitos, atsiskaitymo ir kontrolės procedūras. 
2. Savivaldybės mero fondas sudaromas atstovavimo Savivaldybei (reprezentacinėms) Lietuvoje ir užsienyje išlaidoms finansuoti.

II SKYRIUS
SAVIVALDYBĖS MERO FONDO LĖŠOS

3. Savivaldybės mero fondo dydis sudaromas vadovaujantis Lietuvos statistikos departamento paskutiniojo paskelbto Lietuvos ūkio vidutinio mėnesinio darbo užmokesčio (toliau – VMDU) dydžiu. Vienam mėnesiui skiriama dviejų VMDU suma.
4. Savivaldybės mero fondo lėšos numatomos tvirtinant Savivaldybės biudžetą nedidinant bendrų Savivaldybės reprezentacijai skirtų lėšų.

III SKYRIUS
SAVIVALDYBĖS MERO FONDO NAUDOJIMO TVARKA

5. Savivaldybės mero fondo lėšos naudojamos Savivaldybės mero atstovavimo (reprezentacijos) reikmėms, atstovaujant Savivaldybei Lietuvoje ir užsienyje.
6. Savivaldybės mero fondo lėšos gali būti naudojamos šioms reprezentacinėms reikmėms:
6.1. užsienio valstybių asmenų, delegacijų, svečių ir juos lydinčių asmenų priėmimo išlaidoms (išlaidoms transportui, nakvynei, maitinimui, vertėjams, gidams, gėlėms, suvenyrams, atminimo dovanoms, kitoms prekėms ir paslaugoms);
6.2. užsienyje arba šalies viduje rengiamų oficialių priėmimų išlaidoms (vaišių, pobūvių, banketų, kurie rengiami Savivaldybės mero sprendimu kokio nors asmens, delegacijos, svečių garbei, taip pat įstatymų nustatytų atmintinų ir švenčių dienų, profesijų dienų, sutarčių pasirašymo, vizitų, valstybės, Savivaldybės įstaigų jubiliejų, valstybės, tarptautinių organizacijų, kitų apdovanojimų skyrimo Savivaldybės darbuotojams progomis, organizavimo, maisto produktų, alkoholinių ir nealkoholinių gėrimų, kitų prekių ir paslaugų pirkimo išlaidoms);
6.3. darbo susitikimų išlaidoms (maisto produktų, nealkoholinių gėrimų, kitų prekių, skirtų Savivaldybės atstovų susitikimams darbo klausimams aptarti, svarstyti, derinti su kitų savivaldybių, įstaigų, įmonių, organizacijų atstovais, pirkimo išlaidos);
6.4. išlaidoms atminimo dovanoms, suvenyrams, gėlėms, sveikinimo raštams, atvirukams, nuotraukoms valstybės, Savivaldybės, Savivaldybės tarybos narių, Savivaldybės įstaigos darbuotojų arba valstybei ar Savivaldybei nusipelniusių asmenų jubiliejų, valstybės, tarptautinių organizacijų, kitų apdovanojimų skyrimo Savivaldybės, Savivaldybės tarybos nariams, Savivaldybės įstaigų darbuotojams, įstatymų nustatytų atmintinų ir švenčių dienų, profesijų dienų progomis;
6.5. išlaidoms vizitinėms kortelėms, reprezentaciniams suvenyrams, lipdukams, leidiniams;
6.6. išlaidos, susijusios su dalyvavimu labdaros, kultūros, sporto ir kituose visuomeniniuose renginiuose (išlaidos dovanėlėms švenčių proga ikimokyklinių, mokymo, sveikatos apsaugos, vaikų, senelių, neįgaliųjų globos įstaigų auklėtiniams ir globotiniams, socialiai remtinoms šeimoms, taip pat išlaidos suvenyrams, dovanoms, gėlėms, pagal varžybų ir konkursų sąlygas numatytiems prizams, su dalyvavimu minėtuose renginiuose susijusiems mokesčiams, valstybės, Savivaldybės atributika pažymėtoms prekėms);
7. Reprezentacijos reikmėms skirtoms išlaidoms nepriskiriamos išlaidos, susijusios su politine reklama.

IV SKYRIUS
SAVIVALDYBĖS MERO FONDO LĖŠŲ APSKAITA, ATSISKAITYMAS IR KONTROLĖ

8. Lėšos viešojo sektoriaus subjektams skiriamos mero potvarkiu.
9. Savivaldybės mero fondo lėšų apskaitą tvarko Kėdainių rajono savivaldybės administracijos Apskaitos skyrius.
10. Iš Savivaldybės mero fondo įsigyjamų prekių ar paslaugų pirkimo dokumentai išrašomi Kėdainių rajono savivaldybės administracijos vardu. Iš Savivaldybės mero fondo įsigytos prekės nepajamuojamos, išlaidų suma pagal išlaidų patvirtinimo dokumentus nurašoma į faktines išlaidas.
11. Organizuojant atvykstančių oficialių asmenų priėmimą iš Savivaldybės mero fondo lėšų, sudaroma išlaidų sąmata, kurią tvirtina Savivaldybės meras.
12. Reprezentacijos reikmėms skirtos išlaidos apmokamos pagal pateiktus faktines išlaidas patvirtinančius buhalterinės apskaitos dokumentus, atitinkančius Lietuvos Respublikos buhalterinės apskaitos įstatymo nustatytus reikalavimus, taikomus apskaitos dokumentams.
13. Einamųjų metų ketvirtį nepanaudojus visų nustatyto dydžio lėšų, jas galima naudoti vėlesniais einamųjų metų ketvirčiais.
14. Savivaldybės meras už per kalendorinius metus panaudotas Savivaldybės mero fondo lėšas atsiskaito Savivaldybės tarybai, teikdamas savo veiklos ataskaitą.
15. Šis Aprašas gali būti pakeistas arba panaikintas Savivaldybės tarybos sprendimu.
16. Savivaldybės mero fondo lėšų panaudojimo kontrolę atlieka Savivaldybės kontrolės ir audito tarnyba.

                          _____________________________

